În guvernarea PSD s-au înregistrat două recorduri impresionante! Pensia medie pentru limită de vârstă a depășit 500 de euro, iar salariul mediu net a depășit 1.000 de euro.
Creșterea de peste 15% a salariilor din anul trecut a permis ca pensia medie să treacă de pragul de 500 de euro. În plus, punctul de pensie a depășit 40% din salariul mediu net. Aceste date ne arată că investițiile în economie conduc la creșterea salariilor și, implicit, a contribuțiilor pentru bugetul de pensii, asigurând astfel sustenabilitatea sistemului pe termen lung.
Potrivit datelor de la Casa Națională de Pensii Publice, în ianuarie, pensia medie pentru limită de vârstă a fost de 2.563 de lei (513 €). Conform INS, la finalul anului trecut, salariul mediu net a fost de 5.079 lei (1.016 euro), în creștere cu 15,5% față de anul precedent.
Proiectul PSD de a introduce salariul minim european în România va contribui la îmbunătățirea nivelului de trai atât pentru cei care muncesc, cât și pentru pensionari.